NAVODILA ZA IZDELAVO SEMINARSKE NALOGE IN NJENO PREDSTAVITEV

1. Obseg
2. Sestavni deli naloge
3. Viri
4. Predstavitev
5. Oddaja naloge
6. Obseg

Besedilo naloge naj bo napisano z obliko pisave Arial ali Times New Roman v velikosti 12 in normalnim razmikom med vrsticami. Naslovi in podnaslovi lahko imajo večje črke.

Seminarska naloga naj vsebuje uvod, jedro in zaključek (vsega skupaj do 3 strani). Zaželeno je tudi slikovno gradivo.

1. Sestavni deli seminarske naloge:
   1. Naslovnica:

Osnovna šola Metlika

Ime Priimek

**Zgradba atoma**

Seminarska naloga pri predmetu naravoslovje

Mesec, leto

* 1. Kazalo vsebine, ki nazorno pokaže, kaj naloga vsebuje.
  2. Uvod naloge naj v enem odstavku obsega splošni opis in razlago obravnavane tematike ter namen vašega pisanja.
  3. Jedro naloge: Najprej predstavimo definicijo pojma, ki ga obravnavamo (Kaj je atom ter zgradbo atoma).
  4. V nadaljevanju napišemo značilnosti in zgodovino npr. atoma elementa, ki ga opisujemo, kakšne spojine tvori in s katerimi elementi (spojine napišeš, napišeš tudi reakcije za nastanek teh spojin), dodaš poskus oz. eksperiment, ki ga ustrezno opišeš (pripomočki, kemikalije, reakcija, kaj pri poskusu nastane,…).
  5. Zaključek naloge: kakšen je pomen izbranega elementa v preteklosti na stanje v sedanjosti.
  6. Pod slikami naj bodo zaporedne številke ter naslov. Pazite na pravilno slovnico, ker preveč jezikovnih napak v besedilu lahko vpliva na končno oceno!

1. Navajanje virov in literature:

V nalogi je potrebno navesti vse vire, ki ste jih uporabili za njeno izdelavo. Lahko uporabite učbenik, medmrežje ter kakšne enciklopedije. Za izdelavo naloge morate uporabiti vsaj 3 različne vire, ki jih pravilno navedete. Vire navedite po abecednem redu avtorjev oz. naslovov. Pri navajanju literature si pomagajte z navodili v spletni učilnici.

1. Predstavitev:

Predstavitev naj bo dolga največ 3 do 5 minut. Govorite čim bolj prosto, ker namen predstavitve ni, da besedilo samo preberete. Lahko si pomagate z opornimi točkami. Nič ni narobe, če se ustavite, premislite, si pomagate, slabo pa je, če vse samo berete. Predstavitev naj spremljajo slike, ponazoritve, ...

1. Oddaja naloge:

Seminarsko nalogo morate oddati vsaj en teden pred predvideno predstavitvijo. Po oddaji naloge lahko še popravite ali dopolnite in jih oddate najkasneje do dneva predstavitve.

KRITERIJI ZA OCENJEVANJE SEMINARSKE NALOGE IN PREDSTAVITVE

1. Oddaja naloge

Naloga, ki ni oddana pravočasno se zniža ocena za 1 oceno. Kot pravočasno oddane naloge se upoštevajo tiste, ki so bile oddane do dogovorjenega datuma.

1. Strokovni kriterij

1 = naloga ne obsega vseh zahtevanih pojmov ali ima preveč napak 2 = naloga obsega le osnovne pojme, nekateri podatki so napačni,

3 = naloga obsega vse zahtevane pojme, vendar ni ustrezno razdeljena na uvod, jedro in zaključek in nima ustreznega bistva

4 = naloga vsebuje vse zahtevane pojme, navedeni podatki in pojmi so pravilni, opremljena je s smiselnim slikovnim gradivom.

5 = naloga presega zahtevane pojme, je smiselno razdeljena, vsebuje zanimivosti ter odraža

poglobljeno delo.

1. Oblika seminarske naloge ter jezik

Neustrezna oblika seminarske naloge (naslovnica, kazalo, uvod, jedro in zaključek) ter večje napake v jeziku lahko znižajo oceno za 1.

1. Viri

1 = viri niso navedeni,

2 = naloga je povzeta le po enem viru,

3 = uporabljeni so trije viri, eden od njih je učbenik,

4 = poleg učbenika so uporabljeni še trije viri, v navedbi so manjše napake, 5 = poleg učbenika so uporabljeni še trije viri, vsi viri so pravilno navedeni.

1. Predstavitev

1 = učenec ne prispeva k izdelavi naloge in ne sodeluje na predstavitvi, 2 = učenec na predstavitvi samo bere in ne ve, o čem govori,

3 = učenec na predstavitvi bere in zna odgovoriti na vprašanja, 4 = učenec govori samostojno (pomoč z zapiski),

5 = učenec govori samostojno, razumljivo in zanimivo, uporablja tudi slikovno gradivo, ve o čem govori in zna stvari razložiti.